ཧཱུྃ༔ སེར་སྔོ་བསོད་ནམས་མཆོག་སྟེར་མ་ལ་བསྟེན་
ནས་རྒྱས་པའི་མེ་མཆོད་ཕྲིན་ལས་
བཞུགས་སོ། །
ཏུཾ༔ ན་མོ་ཨརྱ་ཏཱ་རེ་ཡེ། རིན་ཆེན་རིགས་ཀྱི་ཕྱག་རྒྱ་མོ། །བསོད་ནམས་མཆོག་སྟེར་མ་ལ་འདུད། །འདིར་ཚོགས་
གཉིས་སྤེལ་བ་དང་། རྒྱས་པ་གཙོ་བོར་འདོན་པའི་ལས་བཞི་ཁ་བསྒྱུར་དུ་རུང་བའི་མཁའ་འགྲོའི་མེ་མཆོད་བྱ་བར་འདོད་ན་
རྫས་ལ་ལས་བཞི་སྤྱི་མཐུན་དང་རིན་པོ་ཆེའི་རིགས་དང་ཤིང་ཏོག་ཟས་སྣ་ཚོགས་ཨ་མྲྀ་ཏ་སྦགས་པ། ལས་མདོག་དང་མཐུན་པའི་
མེ་ཁེབ་མེ་དར་སོགས་ཚང་བར་བྱས་ལ། ལས་ཆུའི་བུམ་པ་སྒྲུབ་པ་སོགས་ཚོགས་ཚད་བྱའོ།། ༢ གང་དུ་བྱ་བའི་གཞི་མ་དུལ་
བ་ཡིན་ན་ས་ཆོག་བྱ། དེ་ནས་རླན་ཅན་གྱི་སྟེགས་འཇམ་པོ་ལ་རྡུལ་ཚོན་གྱི་རེ་ཁཱ་རིམ་པ་བཞིན་དབུས་སེར་པོའི་ཁར་ཏཱཾ༔ དེའི་
ཕྱིར་འདབ་བཞི་ལ་ལྷ་མཚན་དང་། ཕྱིའི་གྲྭ་བཞིར་ཟླ་ཕྱེད་རྡོ་རྗེ། ཁ་ཁྱེར་ལ་རིན་པོ་ཆེའི་ཕྲེང་བ་ཁ་དོག་ཐམས་ཅད་ཀུན་ནས་
སེར་པོར་བྱེད་པའི་རྡུལ་ཚོན་གྱི་ཁར་ལས་མཐུན་གྱི་ཤིང་བཟང་པོ་བརྩིགས་པའི་མེ་ཚིང་གི་སྟེང་དུ་མེ་ཁེབས་རང་མདོག་བཅས་
བཤམས། སློབ་དཔོན་གཡོན་གྱི་ཉེ་ལོགས་ཅི་བདེར་མཆོད་གཏོར་བཟང་པོ། གོས་ཟུང་སོ་རྩི་ཚོགས་མཆོད་སྲེག་རྫས་ཡམ་
ཤིང་མར་ཁུ་སོགས་དང་། མདུན་དུ་བསང་ཆུ་རྡོར་དྲིལ་འཐོར་ནས་དགང་བླུགས་ནང་མཆོད་བཅས་བཤམས་ལ་དངོས་གཞི་
ལ་འཇུག་ལ་སྐྱབས་སེམས་ཚོགས་བསགས་སོགས་རྗེས། བསང་ཆུ་འཐོར་ལ། ༀ། མྲྀ་ཏས་བསང་ཞིང་། སྟོང་པའི་ངང་
ལས་མཆོད་རྫས་བསྲེག་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་
ལས་བྱུང་བའི་བདུད་རྩི་དྭངས་པ་ལས་ཐམས་ཅད་ལ་ཐོགས་པ་མེད་པར་བསྐུལ་ཞིང་ལྷ་
ཚོགས་རྣམས་དགྱེས་པ་བསྐང་བའི་ནུས་ལྡན་དུ་གྱུར། ནང་མཆོད་འཐོར་ཞིང་། ཨོཾ་ཨཱཿཧཱུྃ་ཧ་ཧོ་ཧྲཱིཿ
ལན་གསུམ་བརྗོད། སྐབས་འདིར་བགེགས་བསྐྲད་སྲུང་འཁོར་ནས་རྒྱུན་བཞིན་མཆོད་པ་བྱིན་བརླབ་པར་བྱའོ། །ལས་མཐུན་གྱི་
མེ༑ རྩ་སྔགས་དང་། ཨགྣི་ཡེ་བཛྲ་ཛྭ་ལ་ཛྭ་ལ་རཾ༔ གཡས་སུ་བསྐོར་ནས་ཐབ་ཏུ་བཅུག་ལ། ཧཱུཾ། བརྗོད་པས་རླུང་
305

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གཡབ་ཀྱིས་མེ་སྦར། ཨོཾ་ཨགྣི་སྭཱ་ཧཱ། ཞེས། བླུགས་གཟར་གྱི་མར་ཁུའི་ཐིགས་པས་མེ་གསོ། ཨཾ། ཆོས་རྣམས་རང་
བཞིན་སྐྱེ་བ་མེད། །ནམ་མཁའ་དབྱིངས་ཀྱི་དབང་བྱུག་མའི། །ཀློང་ན་ལས་བཞི་རྫོགས་
པའི་ཐབ། །སྤྱན་དང་མ་ཀིའི་མཁའ་དབྱིངས་སུ། །ཞལ་ཕྱག་སྤངས་པའི་མེ་ལྷ་ནི། །ཡུམ་
ཆེན་ན་བཟའ་དཀར་མོ་ཉིད། །དམ་ཚིག་སྒྲོལ་མའི་བརྟུལ་ཞུགས་དང་། །མཉམ་སྦྱོར་
བྱིན་ཟ་འབར་བའི་ཀློང་། །ཧྰུཾ་ལས་འཕྲོ་འདུས་དོན་གཉིས་བྱས། །སྤྲུལ་པའི་ཞིང་ཁམས་
པོ་ཏ་ལ། །སོགས་ནས་ལས་བྱང་དཀྱུས་བཞིན། སངས་རྒྱས་ཉིད་ཀྱང་ཐོབ་པར་འགྱུར། །བར་ཚར་
བར་བྱ། དགང་བླུགས་བཟུངས་ལ། ཧཱུཾ། དགང་བླུགས་དཀྱིལ་འཁོར་མ་ལུས་པའི། །ཞལ་གྱི་ངོ་བོ་
རྣམ་དག་ཅིང་། །རྡོ་རྗེའི་ལྗགས་སྟེང་ཧྭ་ཡིག་གིས། །སྲེག་རྫས་བདུད་རྩིའི་རྒྱུན་དྲངས་
ནས། །ཟག་མེད་བདེ་བས་རབ་ཏུ་མཉེས། །ལས་མཐུན་འོད་ཟེར་འཕྲོས་པ་ཡིས། །
མཆོག་ཐུན་དངོས་གྲུབ་ཐོབ་པར་གྱུར། །ཞེས་བརྗོད་བསམ་ལ། ཨོཾ་ཏཱ་རེ་ཏཱ་རེ་ཏུཏྟཱ་རེ་སྭཱ་ཧཱ། ཚེ་
དང་བསོད་ནམས་པུཙྪིཾ་ཀུ་རུ་ཧོཿ སྤེལ་མ་ལན་བདུན་གྱིས་ཕུལ། ཉེ་བསྙེན་རྒྱས་པའི་སྔགས་དང་། རྣལ་
འབྱོར་པ་བདག་དང་ཡོན་བདག་གི་ནད་གདོན་སྡིག་སྒྲིབ་འགལ་རྐྱེན་བར་ཆད་མུ་གེ་སྙིང་
སྟོང་གོད་ཁ་ཐམས་ཅད་བྱང་ཞིང་དག་ནས་ཚེ་བསོད་དཔལ་འབྱོར་མངའ་ཐང་ལོངས་
སྤྱོད་སྟོབས་རྩལ་ནུས་པ་རྒྱས་པར་གྱུར་ཅིག་པུཊྛིཾ་ཀུ་རུ་ཧོཿ ཞེས་འདོད་དོན་གསོལ། དེ་བཞིན་དུ་བྱོན་
སྐྱེམ་ལ་མར་ཁུ་ལན་གསུམ་དང་ཡམ་ཤིང་སོགས་རྫས་གཞན་རྣམས་ཀྱང་གཅིག་ཏུ་སྤོམ་ལ་འབུལ་ཚུལ་དེ་དང་འདྲ། ཡང་ན་
ཞི་བ་དབང་དྲག་གསུམ་ལའང་འདོད་གསོལ་ཁ་བསྒྱུར་ཞིང་། ཤིན་ཏཾ་ཝ་ཤཾ་མ་ར་ཡཱ། སོགས་སྦྱར་བར་བྱའོ། །ལས་
བཞི་དང་ཁྱད་པར་རྒྱས་པ་གཙོ་བོ་ཏིང་ངེ་འཛིན་གྱི་གཟེར་ཁ་ནི་སྒོ་ལ་ངར་གྱིས་གདབ་པ་བཞིན་ཡིན་ལ། དམིགས་པ་ནི། ལྷ་
ཐམས་ཅད་དགྱེས་པ་ཆེན་པོའི་ངང་ནས་ལས་མཐུན་གྱི་འོད་ཟེར། ཁ་སྒྱུར་བྱས་རྒྱས་པར་ལ།
སེར་པོ་འཕྲོས་པས་གང་འདོད་ཀྱི་ཕྲིན་ལས་འགྲུབ་པར་བསམ་ལ་མཉམ་པར་འཇོག རྫ་ས་རྣམས་
རྫོགས་པ་དང་། ཨོཾ་བཛྲ་ཝསྟྲ་ཡེ་སྭཱ་ཧཱ། གོས་ཟུང་དང་། བཛྲ་ཏཾ་བུ་ལ་ཡ་སྭཱ་ཧཱ། ཞེས་སོ་རྩི་འབུལ་ལོ། །
ཚོགས་མཆོད་རྒྱས་པར་འབུལ་ནས་དངོས་གྲུབ་བླང་བའི་རྗེས་ཐོག་ཏུ་གཏང་རཀ་ལ། ཨོཾ། འཇིག་རྟེན་ཁམས་ནི།
306

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
སོགས་ནས་བསྟོད་པའི་བར་དང་། ཧཱུཾ། དགང་བླུགས་དཀྱིལ་འཁོར་མ་ལུས་པའི་སོགས་ནས་བཤེགས་
སྐྱེམས་མན་བདུན་དང་རྫས་རྣམས་རིམ་བཞིན་ཕུལ། ༀ། ཁྱེད་ཀྱིས་སེམས་ཅན་དོན་ཀུན་མཛོད། །སོགས་
ཀྱིས་མཐར་བཛྲ་མུཡེ་ཤེས་པ་གཤེགས། དམ་ཚིག་པ་རང་ལ་འདྲེས་པར་བསམ། དེ་ནས་
བསྔོ་བཞིན། མཁའ་འགྲོ་མ་ཡི་དཀྱིལ་འཁོར་དུ། །སྦྱིན་སྲེག་མཆོད་པ་འདི་ཕུལ་བའི། །དགེ་
བའི་རྩ་བ་གང་ལགས་པ། །འགྲོ་ཀུན་སངས་རྒྱས་ཐོབ་ཕྱིར་བསྔོ། །ཞེས་ལན་གསུམ་དང་། སྨོན་ལམ་
ནི༑ ཧོཿ སྣང་སྲིད་ཐམས་ཅད་པོ་ཏ་ལ་ཡི་ཞིང་། །བདེ་ཆེན་འགྱུར་མེད་རྡོ་རྗེ་རྣམ་རྒྱལ་མ། །
རྣམ་ཀུན་མཆོག་ལྡན་རྒྱལ་ཡུམ་སྒྲོལ་མ་དང་། །རང་ཞལ་མཇལ་ཏེ་མངོན་པར་བྱང་ཆུབ་
ཤོག །བཀྲ་ཤིས་ནི། སྟོབས་བཅུ་དབང་བྱུག་རིགས་ལྔའི་ཡུམ། སོགས་བཀྲ་ཤིས་ཤོག །ཅེས་དང་།
ཨ་ཀ་རོ་བརྗོད་ཅིང་འོ་མ་དང་དྲི་བཟང་གི་ཆུས་མི་བརྟུལ་ཞིང་ལས་རྗེས་མི་མངོན་པར་བྱའོ། །དཀྱིལ་འཁོར་བསྡུ་ཞིང་རྗེས་
རིམ་གཞུང་ལྟར་བྱ། དེ་ལྟར་མེ་མཆོད་བྱེད་པ་ཡན། །མེ་ནི་དཀྱིལ་འཁོར་ལྷ་ཡི་ཞལ། །མངོན་སུམ་ཉིད་དུ་ལོངས་སྤྱོད་པས། །
བསོད་ནམས་ནང་ནས་སྦྱིན་སྲེག་མཆོག །རྣལ་འབྱོར་མྱུར་བའི་ལས་བརྩོན་ཚེ། །རྣལ་འབྱོར་ལྡན་པས་འདི་ལ་འབད། །དངོས་
གྲུབ་ཐམས་ཅད་འཐོབ་པར་འགྱུར། །ས་མ་ཡ༔ ཞེས་པའང་ལས་གཞིའི་སྦྱིན་སྲེག་གི་ཁ་བསྒྱུར་གང་ལ་ཆོག་པ་ནི་ཡང་སྔགས་
རིགས་པ་དབོན་ཚུལ་ཁྲིམས་བཟང་པོའི་ངོར་ཆོས་ཀྱི་བདག་པོ་པདྨ་ལས་འབྲེལ་རྩལ་གྱིས་ཁ་སྐོང་དུ་བྲིས་པ་དགེ།
307

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།